**OBRAZLOŽENJE**

**POLUGODIŠNJEG IZVJEŠTAJA O IZVRŠAVANJU**

**FINANCIJSKOG PLANA ZA 2023. GODINU**

**CENTRA ZA PROFESIONALNU REHABILITACIJU OSIJEK**

**Ministarstvo rada, mirovinskog sustava, obitelji i socijalne politike**

**8655 Centri za profesionalnu rehabilitaciju**

**33634 Centar za profesionalnu rehabilitaciju Osijek**

Centar za profesionalnu rehabilitaciju Osijek (u daljnjem tekstu: Centar) je javna ustanova osnovana Zakonom o profesionalnoj rehabilitaciji i zapošljavanju osoba s invaliditetom.

Osnivači Centra su bili Republika Hrvatska s osnivačkim udjelom od 40% i Osječko-baranjska županija s osnivačkim udjelom od 60%, s tim da od 26. siječnja 2019. godine Republika Hrvatska u cijelosti preuzima osnivačka prava nad Centrom.

Djelatnost Centra je pružanje usluga profesionalne rehabilitacije s ciljem uključivanja osoba s invaliditetom na tržište rada.

Osim profesionalne rehabilitacije, Centar obavlja i djelatnost pružanja usluga privremenog smještaja ženama i djeci žrtvama nasilja u obitelji. Usluga se pruža u skladu s propisima o socijalnoj skrbi, a uključuje smještaj, prehranu, brigu o zdravlju te psihosocijalnu i pravnu pomoć kao i senzibiliziranje javnosti za pitanja nasilja u obitelji i e-savjetovalište.

**Zakonske i druge pravne osnove**

Zakon o ustanovama - članak 57. t.1, članak 59. t. 2

Uredba o osnivanju Centra za profesionalnu rehabilitaciju Osijek - članak 10. stavak 1. i članak 11. stavak 2.

Zakon o profesionalnoj rehabilitaciji i zapošljavanju osoba s invaliditetom - članak 17. stavak 1. i 2.

Zakon o socijalnoj skrbi - članak 287.

Pravilnik o profesionalnoj rehabilitaciji i centrima za profesionalnu rehabilitaciju osoba s invaliditetom - članak 20.

Statut Centra za profesionalnu rehabilitaciju Osijek - članak 2., 40., 41. stavak 1. i članak 42. Stavak 1.

Pravilnik o unutarnjem redu Centra za profesionalnu rehabilitaciju Osijek

Pravilnik o radu Centra za profesionalnu rehabilitaciju Osijek

Pravilnik o unutarnjem ustrojstvu i sistematizaciji radnih mjesta Centra za profesionalnu rehabilitaciju Osijek

**Opći dio obrazloženja polugodišnjeg izvještaja o izvršavanju financijskog plana**

Sredstva u okviru aktivnosti Administracija i upravljanje namijenjena su za redovno poslovanje Centra i obuhvaćaju rashode za zaposlene, materijalne rashode, financijske rashode,naknade građanima i kućanstvima te rashode za nabavu nefinancijske imovine.

**PRIHODI I PRIMICI**

U 2023. godini na ovoj aktivnosti planirani su prihodi/primici u iznosu **807.611,00** eura (617.268,00 eura iz izvora financiranja 43 - prihodi za posebne namjene, 185.697,00 eura iz izvora financiranja 11 - opći prihodi i primici, 3.982,00 eura iz izvora financiranja 52 - pomoći i iznos od 664,00 eura iz izvora financiranja 61 - donacije).

U 2023. godini na ovoj aktivnosti planirani su prihodi/primici zajedno sa donosom iz 2022. godine su iznos od **1.712.265,22** eura (617.268,00 eura iz izvora financiranja 43 - planirani prihodi za posebne namjene + 904.322,41 eura donos iz 2022., 185.697,00 eura iz izvora financiranja 11 - planirani opći prihodi i primici, 3.982,00 eura iz izvora financiranja 52 - pomoći i iznos od 664,00 eura iz izvora financiranja 61 - donacije + 331,81 euro donos iz 2022.).

Do 30. lipnja 2023. godini na ovoj aktivnosti izvršeni su prihodi/primici u iznosu **691.354,74** eura što je 85,60 % od planiranog (617.852,53 eura iz izvora financiranja 43 - prihodi za posebne namjene što je 100,09 % od planiranog, 73.502,21 euro iz izvora financiranja 11 - opći prihodi i primici što je 39,58 % od planiranog, 0,00 eura iz izvora financiranja 52 - pomoći što je 0,00 % od planiranog i 0,00 eura iz izvora financiranja 61 - donacije što je 0,00% od planiranog).

**RASHODI I IZDACI**

U 2023. godini na ovoj aktivnosti planirani su rashodi/izdaci nakon izmjena i dopuna financijskog plana, u iznosu **1.262.046,00** eura (1.071.703,00 eura iz izvora financiranja 43 - prihodi za posebne namjene, 185.697,00 eura iz izvora financiranja 11 - opći prihodi i primici, 3.982,00 eura iz izvora 52 - pomoći i 664,00 eura iz izvora financiranja 61 - donacije).

Do 30. lipnja 2023. godini na ovoj aktivnosti izvršeni su rashodi/izdaci u iznosu **427.713,35** eura što je 33,89 % od planiranog za cijelu godinu (354.211,14 eura iz izvora financiranja 43 - prihodi za posebne namjene što je 33,05 % od planiranog za cijelu godinu i 73.502,21 euro iz izvora financiranja 11 - opći prihodi i primici što je 39,58 % od planiranog za cijelu godinu

**Rashodi za zaposlene** za cijelu 2023. godinu planirani su u iznosu od 797.680,00 eura, a izvršeni do 30. lipnja 2023. u iznosu od 232.189,71 eura što je 29,11% od planiranog i obuhvaćaju rashode za bruto plaće, doprinose na plaće i ostale rashode za ukupno 24 radnika (189.426,33 eura iz izvora financiranja 43 - prihodi za posebne namjene što je 26,97 % od planiranog i to za rashode 20 radnika koji rade na poslovima profesionalne rehabilitacije, dok je iznos od 42.763,38 eura iz izvora financiranja 11- opći prihodi i primici što je 44,86 % od planiranog i to za rashode 4 radnika koji rade na poslovima pružanja usluga žrtvama obiteljskog nasilja).

Rashodi za zaposlene usklađeni su s Uredbom o nazivima radih mjesta i koeficijentima složenosti poslova u javnim službama. Rashodi za zaposlene u izvještajnom razdoblju iznose 29,11 % u odnosu na planirano. Na poslovima profesionalne rehabilitacije koji se financiraju iz izvora 43 - prihodi za posebne namjene rashodi su u 2023. godini planirani na bazi 32 djelatnika dok je trenutno na tim poslovima zaposleno 20 radnika. Na poslovima zaštite žrtava nasilja u obitelji rashodi su u 2023. godini planirani na bazi 4 radnika koliko je trenutno i zaposleno.

Jedan o razloga je vezan uz samu proceduru novog zapošljavanja, gdje je temeljem Odluke Vlade Republike Hrvatske o zabrani novog zapošljavanja službenika i namještenika u javnim službama, za svako novo zapošljavanje potrebno ishoditi prethodnu suglasnost a što značajno utječe na dinamiku realizacije planiranog zapošljavanja. Drugi razlozi vezani su uz ograničenja poslovnog prostora. Isto tako, važno je naznačiti da su rashodi za zaposlene prvotno planirani sukladno Prijedlogu Uredbe o izmjenama Uredbe o nazivima radnih mjesta i koeficijentima složenosti poslova u javnim službama čiji je predlagatelj Ministarstvo rada i mirovinskog sustava, obitelji i socijalne politike, a koji su u startu značajno veći od trenutno primjenjivanih koeficijenata složenosti poslova.

**Materijalni rashodi**  za cijelu 2023. godinu planirani su u iznosu od 362.973,00 eura, a izvršeni do 30. lipnja 2023. u iznosu od 114.617,95 eura što je 31,58 % od planiranog i odnose se na naknade troškova zaposlenima, rashode za materijal i energiju, rashode za usluge i ostale nespomenute rashode poslovanja (86.003,59 eura iz izvora financiranja 43 - prihodi za posebne namjene što je 31,10 % od planiranog, 28.614,36 eura iz izvora financiranja 11 - opći prihodi i primici što je 34,72 % od planiranog). Izvršenje materijalnih rashoda od 31,58 % u odnosu na planirane rashode uvjetovano je očekivanim planiranim višim materijalnim rashodima u drugom polugodištu 2023. godine zbog rasta cijena i veće potrošnje energenata, a time i rasta rashoda za energiju, očekivanih većih raskoda zbog rasta cijena namjernica i ostalih materijalnih rashoda za potrebe odjela socijalnih usluga, te planiranih usluga tekućeg i investicijskog održavanja zgrade Centra u narednim mjesecima 2023. godine.

**Financijski rashodi** za cijelu 2023. godinu planirani su u ukupnom iznosu od 265,00 eura (265,00 eura iz izvora financiranja 43 - prihodi za posebne namjene), a izvršeni do 30. lipnja 2023. u iznosu od 0,26 eura što je 0,1 % od planiranog, a odnose se na zatezne kamate iz izvora financiranja 43 - prihodi za posebne namjene.

**Naknade građanima i kućanstvima na temelju osiguranja i druge naknade** planirane su za cijelu 2023. godinu u iznosu 3.318,00 eura iz izvora financiranja 11 - opći prihodi i primici, a izvšene do 30. lipnja 2023. u iznosu od 1.385,73 eura iz izvora financiranja 11 - opći prihodi i primici što je 41,76% od planiranog, a odnose se na mjesečna osobna primanja u novcu za korisnike uključene u program zaštite žrtava nasilja u obitelji i ovise o broju korisnika.

**Rashodi za nabavu neproizvedene dugotrajne imovine** za cijelu 2023. godinu planirani su u iznosu od 2.654,00 eura, (2.654,00 eura iz izvora financiranja 43 - prihodi za posebne namjene), a izvršeni do 30. lipnja 2023. u iznosu od 2.295,54 eura što je 86,49 % od planiranog i odnose se na nabavu licenci za Windows i Office (nabava novih licenci za novozaposlene djelatnike i zamjena postojećih licenci koje su istekle).

**Rashodi za nabavu proizvedene dugotrajne imovine** za cijelu 2023. godinu planirani su u iznosu od 24.156,00 eura (18.847,00 eura iz izvora financiranja 43 - prihodi za posebne namjene, 4.645,00 eura iz izvora financiranja 11 - opći prihodi i primici, 664,00 eura iz izvora financiranja 61 - donacije ) , a izvršeni do 30. lipnja 2023. u iznosu od 6.585,65 eura što je 27,26% od planiranog (5.846,91euro iz izvora financiranja 43 – prihodi za posebne namjene i 738,74 eura iz izvora financiranja 11 - opći prihodi i primici), a odnose se na nabavu računala i računalne opreme, uredskog i sobnog namještaja, opreme za potrebe Odjela socijalnih usluga.

**Rashodi za dodatna ulaganja na nefinancijskoj imovini** za cijelu 2023. godinu planirani su u iznosu od 71.000,00 eura iz izvora financiranja 43 - prihodi za posebne namjene, a izvršeni do 30. lipnja 2023. u iznosu od 70.638,51 eura što je 99,49 % od, a odnose se na dodatna ulaganja na građevinskim objektima kroz klimatizaciju cijele zgrade Centra za profesionalnu rehabilitaciju

**Posebni dio obrazloženja polugodišnjeg izvještaja o izvršavanju financijskog plana**

**Cilj 1. Povećanje broja osoba s invaliditetom uključenih u usluge profesionalne rehabilitacije**

Opis provedbe cilja programa

Centar za profesionalnu rehabilitaciju Osijek do 30. lipnja 2023. godine zaprimio je ukupno 363 nova zahtjeva za uslugama profesionalne rehabilitacije, od toga 25 zahtjeva za uslugu 1 - Rehabilitacijska procjena razine radne sposobnosti, znanja, vještina, radnih navika i profesionalnih interesa, 186 zahtjeva za uslugu 1.1 - Rehabilitacijska procjena - utvrđivanje invaliditeta u odnosu na rad, 10 zahtjeva za uslugu 9 - Izrada plana prilagodbe radnog mjesta (arhitektonska i tehnička prilagodba), 139 zahtjeva za uslugu 10 - Procjena radne učinkovitosti, 1 zahtjev za uslugu 12 - Obrazovanje, osposobljavanje ili usavršavanje s kraćim obrazovnim programom, 1 zahtjev za uslugu 11 - Radno osposobljavanje na konkretnom radnom mjestu, 1 zahtjeva za uslugu 5 - Stručna podrška i praćenje.

Najveći broj zahtjeva uputili su poslodavci 307, zatim Hrvatski zavod za zapošljavanje 9 zahtjeva, fizičke osobe 31 zahtjev, Zavod za vještačenje, profesionalnu rehabilitaciju i zapošljavanje osoba s invaliditetom 16 zahtjeva i Hrvatski zavod za mirovinsko osiguranje 0 zahtjeva.

Ukupno je u 2023. obrađeno 235 predmeta, od toga je 196 predmeta riješeno i izdan je nalaz i mišljenje, 39 su zahtjeva obustavljena.

**Cilj 2. Povećanje dostupnosti usluga smještaja žrtvama nasilja u obitelji**

Opis provedbe cilja programa

Do 30. lipnja 2023. godini Odjel socijalnih usluga Centra za profesionalnu rehabilitaciju Osijek pružio je uslugu smještaja za ukupno 42 korisnika, od čega 21 odraslih korisnika i 21 djece.

**Pokazatelj učinka**

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost 2023. | Ostvarena vrijednost do 30.06.2023. |
| Broj osoba s invaliditetom uključenih u usluge profesionalne rehabilitacije | Usluge profesionalne rehabilitacije obuhvaćaju mjere i aktivnosti koje se provode s ciljem osposobljavanja i zapošljavanja osoba s invaliditetom | Broj | 390 | CPR Osijek | 432 | 235 |
| Broj korisnika usluga privremenog smještaja | Skrb o ženama i djeci žrtvama nasilja u obitelji ostvaruje se kroz pružanje usluga privremenog smještaja | Broj | 80 | CPR Osijek | 90 | 42 |

KLASA: 400-02/22-01/03

URBROJ: 2158-88-05-01-23-20

Osijek, 13. srpnja 2023. godine

 RAVNATELJ

 Damir Junušić, prof.